stanford-oval/wikipedia huggingface dataset:
Aleksei Gornostajev

Aleksei Gornostajev.
Aleksei Maksimovitš Gornostajev (18. helmikuuta 1808 Vyksa, Nižni Novgorodin kuvernementti – 18. joulukuuta 1862) oli venäläinen arkkitehti, joka tunnetaan ortodoksisten kirkkojen suunnittelijana ja uusvenäläisen tyylin edustajana. Eräs hänen töistään on Uspenskin katedraali Helsingissä.
Gornostajev aloitti arkkitehtuuriopintonsa vuonna 1822 Moskovassa Domenico Gilardin johdolla. Hän muutti vuonna 1825 Pietariin ja opiskeli Vasili Stasovin oppilaana Tsarskoje selossa. Hän avusti Aleksandr Brjullovia Pietarin Mihailovski-teatterin suunnittelussa. Vuosina 1834–1838 Gornostajev täydensi opintojaan Italiassa. Palattuaan hän oli kahden vuoden ajan yhtenä Talvipalatsin restaurointiin osallistuneista arkkitehdeista, mutta siirtyi sen jälkeen itsenäisten suunnittelutöiden pariin. Vuodesta 1843 hän työskenteli Venäjän sisäministeriön arkkitehtina. Pietarin taideakatemia myönsi Gornostajeville vuonna 1838 akateemikon arvon ja vuonna 1849 hänet nimitettiin taideakatemian professoriksi. Hän sai vuonna 1859 kollegineuvoksen arvonimen. Gornostajev kuoli vuonna 1862 vesipöhöön.
Gornostajevin ensimmäisiin itsenäisiin suunnittelutöihin kuuluivat Orlov-Denisovin suvun datša Pietarin Kolomäessä (1839–1841) ja Šišmarjovin talon muutostyöt Nevski prospekt 3:ssa. Hän suunnitteli useita kirkkoja ja kappeleita Valamon luostariin sekä Staraja ja Novaja Ladogan kaupunkien useisiin luostareihin. Pietarissa hänen päätyönsä ovat Pyhän Sergein rannikkoluostarin uusi kirkko (1856–1857) ja Guslitskin luostarin kappeli (1860–1861, tuhoutunut). Hän suunnitteli myös kotikirkot sisäministeriön taloon (1856) ja uuteen Mihailovskin palatsiin (1859) sekä Pyhän Andreaan katedraalin uudet sisätilat (1858). Gornostajev alkoi 1840-luvun lopulta alkaen käyttää kirkollisissa rakennuksissaan uusrenessanssin sijasta uusvenäläistä ja uusbysanttilaista tyyliä. Helsingin Uspenskin katedraalin hän piirsi vuosina 1859–1860, mutta se valmistui vasta kuusi vuotta hänen kuolemansa jälkeen vuonna 1868. Työn saattoi loppuun hänen oppilaansa Ivan Varnek.
Suunnittelutöitä

Valamon luostarin Nikolain kirkko (1853).
Pyhän Sergei Radonežilaisen kirkko, Pyhän Sergein luostari, Pietari (1857).
Pyhän Savvan portti, Pyhän Sergein luostari, Pietari (1862).
Uspenskin katedraali, Helsinki (1868).
Aiheesta muualla

Kuvia tai muita tiedostoja aiheesta Aleksei Gornostajev Wikimedia Commonsissa
Aamon

| Aamon |
| --- | --- |
 
Juudan kuningas
Valtakausi:  643/642 eaa. ja 641–640 eaa.
Edeltäjä:  Manasse
Seuraaja:  Josia

Syntynyt:  n. 664 eaa. Jerusalem, Israel
Kuollut:  n. 641 eaa. Jerusalem, Israel
Puoliso:  Jedidah
Lapset:  Josia
Suku:  Daavid
Isä:  Manasse
Äiti:  Meshullemeth
Uskonto:  idolatria
Aamon oli Raamatun mukaan yksi Juudan kuninkaista. Hän tuli kuninkaaksi 21-vuotiaana isänsä Manassen kuoltua ja hallitsi kahden vuoden ajan. Hän teki sitä, mikä on väärin Herran silmissä, aivan kuin hänen isänsä Manasse oli tehnyt... Sitten hänen omat miehensä tekivät salaliiton häntä vastaan ja surmasivat hänet kuninkaanpalatsissa. Murhaa seurasi talonpoikaiskapina, joka päättyi Aamonin salamurhaajien kuolemaan ja hänen poikansa Josian valtaantuloon.
Aiheesta muualla

Aamon suomenkielisessä Raamatussa (1933/1938)
Absence of War Does Not Mean Peace

| Absence of War Does Not Mean Peace Impaled Nazarene |
| --- | --- | --- |

Studioalbumin tiedot
 Äänitetty : heinä–elokuu 2001
 Julkaistu: 18. syyskuuta 2001
 Tuottaja(t): Anssi Kippo Impaled Nazarene
 Tyylilaji: black metal
 Kesto: 37.08
 Levy-yhtiö: Osmose Productions Spinefarm
Impaled Nazarenen muut julkaisut
| Decade of Decadence 2000 | Absence of War Does Not Mean Peace 2001 | All That You Fear 2003 |
Absence of War Does Not Mean Peace on suomalaisen black metal -yhtye Impaled Nazarenen seitsemäs studioalbumi. Albumi on nauhoitettu Anssi Kipon Astia-studiolla välillä heinäkuu-elokuu 2001. [lähde? ]
Pitkäsoiton viidennestä kappaleesta, Hardboiled And Still Hellbound, on tehty musiikkivideo, jossa esiintyy silloinen suomalainen pornonäyttelijä Rakel Liekki.
Kappaleet

Stratagem – 1.12
Absence of War – 2.27
The Lost Art of Goat Sacrificing – 3.54
Prequel to Bleeding (Angels III) – 2.48
Hardboiled and Still Hellbound – 2.31
Into the Eye of the Storm – 4.44
Before The Fallout – 1.05
Humble Fuck of Death – 2.53
Via Dolorosa – 4.08
Nyrkillä tapettava huora – 3.00
Never Forgive – 3.58
Satan Wants You Dead – 0.16
The Madness Behind – 4.12
Kokoonpano

Sluti666 – laulu
Somnium – kitara
Onraj 9mm – kitara
Arc v 666 – basso
Repe Misanthrope – rummut
Arvostelut

Soundi:
Aiheesta muualla

Absence of War Does Not Mean Peace Discogsissa. (englanniksi)
Albumi Absence of War Does Not Mean Peace Encyclopaedia Metallum -sivustolla (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Airiston punk-levyt

| Airiston punk-levyt |
| --- | --- |

Perustettu:  2007
Tilanne:  aktiivinen
Tyylilajit:  punk
Kotimaa:  Suomi
Sijainti:  Turku
Kotisivu
Infobox OKNimi-testi OK: 
Airiston punk-levyt on suomalainen itsenäinen levy-yhtiö, joka perustettiin vuonna 2007 Turussa. Yritys on keskittynyt julkaisemaan punkalbumeita. Sen toimintaperiaatteisiin ei kuulu pitkien sopimusten laatiminen, vaan albumeiden julkaisuista sovitaan levykohtaisesti.
Yhtyeitä

The Heartburns
Häiriköt
Kakka-hätä 77
Katujen Äänet
Maakuntaradio
Nazi Death Camp
Pertti Kurikan Nimipäivät
Pää Kii
Aiheesta muualla

Kotisivu (Arkistoitu – Internet Archive)
Facebook
Airiston punk-levyt discogs.com -sivustolla
Alexander Bah

Alexander Bah heinäkuussa 2022.
Alexander Hartmann Bah (s. 9. joulukuuta 1997 Årslev) on tanskalainen jalkapalloilija, pelipaikaltaan oikea laitapuolustaja. Hän on pituudeltaan 183-senttimetrinen. Hän on ulkomaille lähdettyään edustanut tšekkiläistä Slavia Prahaa ja heinäkuusta 2022 alkaen portugalilaista Benficaa. Hän pelasi Tanskan A-maajoukkueessa ensimmäisen kerran marraskuussa 2020.
Bah pelasi ensimmäiset aikuisten sarjaottelunsa alemmilla sarjatasoilla Næsbyn ja Køgen joukkueissa. Tanskan Superliigaan hän pääsi kaudella 2018–2019 siirryttyään SønderjyskEn joukkueeseen. Hän voitti vuonna 2020 Tanskan cupin ja pelasi avauskokoonpanossa joukkueensa kaikki viisi cup-ottelua. Tammikuussa 2021 Bah siirtyi Tšekin jalkapalloliigassa pelaavaan Slavia Prahaan ja voitti samalla kaudella sekä liigamestaruuden että cup-mestaruuden.
Bah siirtyi heinäkuussa 2022 Portugalin Superliigassa pelaavaan Benficaan. Hän pelasi kaudella 2022–2023 muun muassa joukkueen kaikki kuusi Mestarien liigan alkulohko-ottelua ja kaksi ensimmäistä pudotuspeliä avauskokoonpanossa, mutta polvivamman vuoksi hän ei pystynyt pelaamaan puolivälierissä. Seuraavalla kaudella hän pelasi kolme Mestarien liigan ja kuusi Eurooppa-liigan ottelua. Hän on kahdella kaudellaan pelannut Portugalin liigassa yhteensä 47 ottelua ja tehnyt niissä kolme maalia. Ensimmäisellä kaudellaan hän voitti liigamestaruuden.
Bah pelasi Tanskan alle 20- ja alle 21-vuotiaiden maajoukkueissa. Hän pelasi Tanskan A-maajoukkueessa ensimmäisen kerran marraskuussa 2020 ystävyysottelussa Ruotsia vastaan ja teki Tanskan kahdesta maalista toisen. MM-kilpailuissa 2022 hän tuli vaihdosta kentälle Ranskaa vastaan pelatun ottelun viime hetkillä, ja Australiaa vastaan hän pelasi toisen jakson. Hän on EM-kilpailujen 2024 kolme alkulohko-ottelua mukaan lukien pelannut 14 A-maaottelua, joissa hän on ollut kahdeksan kertaa avauskokoonpanossa, ja tehnyt niissä yhden maalin.
Alexander August Peter Wrede af Elimä

Alexander August Peter (Petter) Wrede af Elimä (7. lokakuuta 1820 Hamina – 13. lokakuuta 1897 Anjala) oli Venäjän keisarillisessa armeijassa palvellut suomalainen kenraalimajuri ja vapaaherra.
Wrede af Elimän vanhemmat olivat everstiluutnantti, vapaaherra Gustaf Wrede af Elimä ja sveitsiläisen sotilaslääkäri Peter Anton Lamonin tytär Catarina Elisabet Lamoni. Puoliso vuodesta 1849 oli serkku, vapaaherratar Matilda Johanna Wrede af Elimä (1822—1851). Tytär Julie Mathilda syntyi lokakuussa 1850, äiti kuoli helmikuussa 1851 ja lopulta myös tytär joulukuussa 1851, hieman yli vuoden ikäisenä. Toinen puoliso vuodesta 1853 oli kirkkoherra Joachim Adolph Cleven ja Juliana Aminoffin tytär Augusta Fredrika Cleve (1830—1911). Heille syntyi kuusi lasta, joista kolme eli aikuiseksi asti: Augusta Helena (1862—1923), Aina Matilda (1866—1949) ja Julie Naomi (1869—1942).
Alexander August Peter Wrede af Elimä suoritti ylioppilastutkinnon vuonna 1838 Helsingfors Lyceumissa ja tuli 2. luokan majoitusmestariksi 1. Suomen meriekipaasiin maaliskuussa 1839. Hänet ylennettiin kesäkuussa 1839 junkkariksi, mutta hän erosi meriekipaasin palveluksesta syyskuussa 1839. Tammikuussa 1840 Wrede määrättiin aliupseeriksi 11. suomenmaalaiseen linjapataljoonaan ja ylennettiin huhtikuussa alivänrikiksi. Vänrikiksi ylennettynä hänet siirrettiin 7. suomenmaalaiseen linjapataljoonaan syksyllä 1841. Aliluutnantiksi hän yleni 1843, jolloin hänet määrättiin palvelukseen H.M. Preussin Kuningas Friedrich Wilhelm III:n krenatöörirykmenttiin.
Vuonna 1847 Wrede ylennettiin luutnantiksi, vuonna 1849 hänet komennettiin palvelukseen 1. kadettikouluun Pietariin ja siirrettiin sieltä 1851 luutnanttina opetusupseeriksi Haminan kadettikouluun. Hänet ylennettiin alikapteeniksi 1856 ja kapteeniksi 1863 ja siirrettiin 1867 majurina H.M. Preussin Kuningas Friedrich Wilhelm III:n krenatöörirykmentin upseeriluetteloihin, mutta pysytettynä opetusupseerina Haminan kadettikoulussa. Everstiluutnantiksi Wrede yleni 1868, syksyllä 1869 hänet nimitettiin komppanianpäälliköksi Haminan kadettikouluun. Wrede ylennettiin everstiksi 1873, eron sotapalveluksesta hän sai kenraalimajurina marraskuussa 1885.
Wrede edusti aatelissukuaan valtiopäivillä 1863–1864.
Absolut Vodka

| Absolut Vodka |
| --- | --- |
 Absolut Vodka -pullo
Tyyppi:  alkoholijuoma
Valmistaja:  Pernod Ricard
Alkuperä:   Ruotsi
Valmistus aloitettu:  1979
Infobox OKNimi-testi OK: 
Absolut Vodka on ruotsalainen votkamerkki, jonka on vuodesta 2008 omistanut Pernod Ricard S. A.:n hallussa oleva V&S Group. Sen toi myyntiin vuonna 1879 yrittäjä Lars Olsson Smith. Absolut Company sijaitsee Tukholmassa, mutta itse vodka valmistetaan Åhusin tislaamossa Skånessa. Nykyisin Absolut on Bacardin ja Smirnoffin jälkeen maailman kolmanneksi suurin viinatuotemerkki, ja sitä markkinoidaan 126 maassa. Sen vientimaista on suurin Yhdysvallat, jossa sitä vuonna 2003 myytiin lähes 73 miljoonaa litraa.
Vuoden 1980 tienoilla alkaneen mainoskampanjan aikana Absolut-vodkaa on mainostettu yli 1 500 erilaisella mainoksella. Suurin osa mainoksista on hyvin samankaltaisia: Absolut-pullo keskellä, ja sen alla Absolut-sanalla alkava ytimekäs iskulause. Jotkut mainokset ovat ottaneet kantaa myös johonkin ajankohtaiseen aiheeseen.
Absolut on luonut pullon muotoilusta tavaramerkin. Alun perin pullo muotoiltiin vanhanaikaista lääkepulloa mukaillen. selvennä
Maustetut Absolut Vodkat

Flavors - Perusmaut, aikajärjestyksessä:
Uusi perusmakupullojen design 2014
| Nimi | Myyntiin | Tarkennus | Koko |
| --- | --- | --- | --- |
| Absolut Vodka, blue | 1979 | Perusmaku 40 % | 50 ml / 200 ml / 350 ml / 375 ml / 500 ml / 700 ml / 750 ml / 1 L / 1,14 L / 1,5 L / 1,75 L / 4 L |
| Absolut Vodka, red | 1979 | Vahvempi maku 50 % | 375 ml / 500 ml / 750 ml / 1 L / 1,75 L |
| Absolut Peppar | 1986 | Jalapeñon makuinen, ensimmäinen maustettu | 50 ml / 500 ml / 750 ml / 1 L |
| Absolut Citron | 1988 | Sitruunan makuinen | 50 ml / 200 ml / 375 ml / 500 ml / 700 ml / 750 ml / 1 L / 1,75 L |
| Absolut Kurant | 1992 | Mustaherukan makuinen | 50 ml / 200 ml / 375 ml / 500 ml / 700 ml / 750 ml / 1 L |
| Absolut Mandrin | 1999 | Appelsiinin ja mandariinin makuinen | 50 ml / 200 ml / 375 ml / 700 ml / 750 ml / 1 L / 1,75 L |
| Absolut Vanilia | 2003 | Vaniljan makuinen | 50 ml / 700 ml / 1 L |
| Absolut Level | 2004 | Vahvempi maku 50 % - Korvasi Red labelin | 50 ml / 700 ml / 750 ml / 1 L / 1,75 L |
| Absolut Raspberri | 2004 | Vadelman makuinen | 50 ml / 200 ml / 375 ml / 700 ml / 750 ml / 1 L / 1,75 L |
| Absolut Apeach | 2005 | Persikan makuinen | 50 ml / 200 ml / 375 ml / 700 ml / 750 ml / 1 L / 1,75 L |
| Absolut Ruby Red | 2006 | Greipin makuinen | 50 ml / 200 ml / 375 ml / 500 ml / 700 ml / 750 ml / 1 L / 1,75 L |
| Absolut Pears | 2007 | Päärynän makuinen | 50 ml / 200 ml / 375 ml / 500 ml / 700 ml / 750 ml / 1 L |
| Absolut 100 | 2007 | Vahvempi 50 % - korvasi Absolut Levelin | 200 ml / 375 ml / 700 ml / 750 ml / 1 L |
| Absolut Mango | 2010 | Mangon makuinen | 50 ml / 700 ml / 750 ml / 1 L |
| Absolut Berri Açaí | 2010 | Acai-marjan, mustikan ja granaattiomenan makuinen | 50 ml / 700 ml / 750 ml / 1 L / 1,75 L |
| Absolut Elyx | 2010 | Vahvempi 50 % - Korvasi Absolut 100:sen | 700 ml / 750 ml / 1 L / 1,5 L |
| Absolut Wild Tea | 2010 | Mustan teen ja seljankukan makuinen | 50 ml / 700 ml / 750 ml / 1 L |
| Absolut Orient Apple | 2011 | Kypsän punaomenan ja inkiväärin makuinen | 50 ml / 700 ml / 750 ml / 1 L |
| Absolut Gräpevine | 2011 | Viinirypäleen, lohikäärmehedelmän ja papaijan makuinen | 50 ml / 750 ml / 1 L |
| Absolut Cherrykran | 2012 | Kirsikan, karpalon ja makean luumun makuinen | 50 ml / 750 ml / 1 L |
| Absolut Hibiskus | 2012 | Malvakasvin ja granaattiomenan makuinen | 750 ml / 1 L |
| Absolut Cilantro | 2013 | Korianterin ja limen makuinen | 50 ml / 750 ml / 1 L |
City-pullot - Limited Edition - sarjat

| Nimi | Myyntiin | Tarkennus | Koko | Valmistusmäärä |
| --- | --- | --- | --- | --- |
| Absolut New Orleans | 2007 | Mangon ja mustanpippurin makuinen | 750 ml | 420 000 kpl |
| Absolut Los Angeles | 2008 | Acai-marjan, granaattiomenan ja mustikan makuinen - maultaan sama kuin Absolut Berri Açaí 2010 | 750 ml | 84 000 kpl |
| Absolut Boston | 2009 | Mustan teen ja seljankukan makuinen - maultaan sama kuin Absolut Wild Tea 2010 | 1 L | 200 000 kpl |
| Absolut Brooklyn | 2010 | Kypsän punaomenan ja inkiväärin makuinen - maultaan sama kuin Absolut ORIENT APPLE 2011 | 1 L | 225 000 kpl |
| Absolut San Francisco | 2011 | Viinirypäleen, lohikäärmehedelmän ja papaijan makuinen - maultaan sama kuin Absolut Gräpevine 2011 | 750 ml | 150 000 kpl |
| Absolut Miami | 2012 | Passionhedelmän ja appelsiininkukan makuinen | 750 ml / 1 L | 750 ml: 116 000 kpl, 1 L: 78 000 kpl |
| Absolut Chicago | 2013 | Oliivin ja rosmariinin makuinen | 750 ml | 270 000 kpl |
| Absolut Texas | 2014 | Kurkun ja Serrano-chilin makuinen | 750 ml | 180 000 kpl |
| Absolut Vancouver | 2010 | Perusmaku, suunnitellut kanadalainen taiteilija Douglas Fraser (Kanada) | 750 ml | 60 000 kpl |
| Absolut Rio | 2011 | Appelsiinin, mangon and passionhedelmän makuinen. Suunnitellut brasilialainen taiteilija Oskar Metsavaht (Brasilia) | 1L | 172 000 kpl |
| Absolut Svea | 2011 | Kypsän punaomenan ja inkiväärin makuinen - maultaan sama kuin Absolut Brooklyn ja Absolut Orient Apple | 700 ml | 80 000 kpl |
| Absolut London | 2012 | Perusmaku, suunnitellut englantilainen Jamie Hewlett yhtyeestä Gorillaz (Englanti) | 700 ml | 518 000 kpl |
| Absolut Istanbul | 2012 | Perusmaku, suunnitellut turkkilainen taiteilija Yigit Yazici (Turkki) | 700 ml | 180 000 kpl |
| Absolut Mexico | 2012 | Perusmaku, suunnitellut meksikolainen taiteilija Dr. Lakra (Meksiko) | 750 ml | 180 000 kpl |
| Absolut Polakom | 2012 | Perusmaku, suunnitellut puolalainen taiteilija Swanski (Puola) | 700 ml | 200 000 kpl |
| Absolut Moscow | 2013 | Perusmaku, suunnitellut venäläinen taiteilija Alena Akhmadullina (Venäjä) | 700 ml | 150 000 kpl |

| Absolut Oz | 2014 | Tulinen appelsiini, suunnitellut australialainen elokuvaohjaaja Baz Luhrmann (Australia) | 1 L | 45 000 kpl |

| Absolut Berlin | 2014 | Perusmaku, suunnitellut amerikkalainen taiteilija Zhivago Duncan (Saksa) | 700 ml | 300 000 kpl |
Aiheesta muualla

Absolut Vodkan viralliset sivut
Absolutin mainosten galleria
Flaschen der City Reihe
A (Jethro Tullin albumi)

| A Jethro Tull |
| --- | --- | --- |

Studioalbumin tiedot
 Äänitetty : kesä 1980
 Julkaistu: 29. elokuuta 1980 (UK) 1. syyskuuta 1980 (US)
 Tuottaja(t): Ian Anderson & Robin Black
 Tyylilaji: elektroninen musiikki progressiivinen rock
 Kesto: 42.48
 Levy-yhtiö: Island Records (UK) Chrysalis (US)
Listasijoitukset
  #25  #30
Jethro Tullin muut julkaisut
| Stormwatch 1979 | A 1980 | Broadsword and the Beast 1982 |
A on Jethro Tullin albumi vuodelta 1980. Nimi tulee masternauhalaatikoihin merkityistä ”A”-kirjaimista; albumi oli alun perin Ian Andersonin sooloprojekti (A=Anderson). Albumilla yhtye otti täysin uuden suunnan kohti elektronista ja syntetisaattoripainotteista rockia luovien pois aiempien levyjen folk rock -vaikutteista.
Yhtyeen päätettyä Stormwatch-kiertueen keväällä 1980 pitkäaikainen rumpali Barriemore Barlow jätti yhtyeen vedoten kyllästymiseen ja pitkien kiertueiden rasituksiin. Sen lisäksi kosketinsoittajat John Evan ja David Palmer suunnittelivat omaa klassiseen musiikkiin perustuvaa projektiaan. Tällöin myös Ian Anderson päätti alkaa tehdä ensimmäistä sooloalbumiaan, joka tulisi musiikkisuunnaltaan poikkeamaan viimeisimmistä Tull-albumeista. Anderson oli kiinnostunut syntetisaattorien ja muiden elektronisten äänien mahdollisuuksista ja halusi kokeilla näitä albumillaan.
Tull-miehistä mukaan tuli aluksi vain basisti Dave Pegg ja muut muusikot olivat englantilainen kosketinsoittaja-viulisti ja syntetisaattorispesialisti Eddie Jobson ja amerikkalainen studiorumpali Mark Craney. Alun perin kitaristi Martin Barren oli tarkoitus soittaa vain parilla raidalla, mutta hän päätyi lopulta soittamaan koko albumin kitaraosuudet.
Levy-yhtiön painostuksesta albumi julkaistiin kuitenkin Jethro Tullin nimen alla, ja levyn tehnyt kokoonpano lähti promotoimaan albumia maailmankiertueella. Lehdistölle lähetetty tiedote kertoi virheellisesti, että Evan, Palmer ja Barlow olisi erotettu yhtyeestä ja korvattu uusilla jäsenillä, vaikka näin ei ollut. Miehet närkästyivät asiasta ja syyttivät tästä Andersonia, eivätkä Evan ja Palmer enää palanneet myöhemmin yhtyeeseen.
Kappaleet

"Crossfire" – 3:55
"Fylingdale Flyer" – 4:35
"Working John, Working Joe" – 5:04
"Black Sunday" – 6:35
"Protect and Survive" – 3:36
"Batteries Not Included" – 3:52
"Uniform" – 3:34
"4.W.D. (Low Ratio)" – 3:42
"The Pine Marten's Jig" – 3:28
"And Further On" – 4:21
Kaikki kappaleet Ian Anderson. Vuoden 2004 remasteroitu versio sisältää bonuksena Slipstream-videon DVD-version.
Muusikot

Ian Anderson: huilu, laulu
Martin Barre: kitara
Mark Craney: rummut
Eddie Jobson: kosketinsoittimet, syntetisaattori, sähköviulu
Dave Pegg: basso
75 (luku)

| --- | --- |
Luonnolliset luvut
75 ← 70 71 72 73 74 75 76 77 78 79 →
Kardinaaliluku: seitsemänkymmentäviisi, (vanh.) viisikahdeksatta
Järjestysluku: seitsemäskymmenesviides, (viideskahdeksatta)
Tekijät: 1, 3, 5, 15, 25, 75
Alkutekijät:  3\cdot 5^{2}

Roomalainen numero: LXXV
Binääriluku: 1001011
Oktaaliluku: 113
Duodesimaaliluku: 63
Heksadesimaaliluku: 4B
Vigesimaaliluku: 3F
75 (seitsemänkymmentäviisi) on luonnollinen luku, jota edeltää luku 74 ja seuraa luku 76.
Matematiikassa

75 on yhdistetty ja vajaa luku.
75 on yhdeksänkulmioluku.
75 on viiden ensimmäisen viisikulmioluvun summa ja sen vuoksi viisikulmainen pyramidiluku.
75 on onnekas luku.
75 on Harshad-luku oktaalijärjestelmässä:  75=113_{8}=15\cdot (1+1+3).
75 on trimorfinen luku kymmenjärjestelmässä:  75^{3}=421\ 875.
75 on kahden Pythagoraan kolmikon hypotenuusa: (21, 72, 75) ja (45, 60, 75).
75 voidaan muodostaa seitsemän peräkkäisen alkuluvun summana:  3+5+7+11+13+17+19.
75 voidaan muodostaa kolmen neliöluvun summana kahdella tavalla:  7^{2}+5^{2}+1^{2} tai  5^{2}+5^{2}+5^{2}.
Luonnontieteissä

75 on reniumin järjestysluku jaksollisessa järjestelmässä.
Arseeni-75 on arseenin vakaa isotooppi.
Muualla

75 voi olla bingon suurin arvottava numero.
Pariisi on Ranskan departementti numero 75.
Eurooppatie E75 kulkee Norjan ja Kreikan välillä.
Kantatie 75 kulkee Siilinjärven ja Kuhmon välillä.
Alexander August Brunou

| Alexander August Brunou |
| --- | --- |

Henkilötiedot
Syntynyt: 15. huhtikuuta 1821 Muolaa
Kuollut: 19. lokakuuta 1887 (66 vuotta) Helsinki
Ammatti:  juristi, senaattori, lakimies
Puoliso:  Anna Paulina Dammert (1856–1871)
Lapset:  August Wilhelm Brunou
Muut tiedot
Koulutus: Helsingin yliopisto ja Helsingin yksityislyseo
Alexander August Brunou  (15. huhtikuuta 1821 Muolaa – 19. lokakuuta 1887 Helsinki) oli suomalainen lakimies, senaattori ja senaatin oikeusosaston jäsen vuodesta 1872. Hän osallistui lainsäädäntötyöhön, ja hän oli liberaalien parhaita poliitikkoja.
Brunoun vanhemmat olivat Mikkelin kirkkoherra Gustaf Adolf Brunou (1774–1833) ja Ottiliana Lovisa Charpentier. Hän kävi Helsingin yksityislyseota, pääsi ylioppilaaksi 1838 ja suoritti Helsingin yliopistossa tuomarintutkinnon 1846. Brunou oleskeli vuosina 1840–1842 Venäjällä opiskelemassa venäjän kieltä. Hän sai varatuomarin arvon 1848.
Brunou oli Suomen senaatin oikeusosastolla ylimääräisenä kopistina 1846, Viipurin hovioikeudessa ylimääräisenä kanslistina 1846–1855, senaatin oikeusosastolla kopistina 1855–1860 ja kanslistina 1860–1861 sekä samalla tie- ja vesikulkulaitosjohtokunnassa kanslistina 1855, sihteerinä ja asiamiehenä vuodesta 1856 sekä 2. Suomen meriekipaasin vt. sotatuomarina vuodesta 1856.
Brunou toimi Suomen ylisotaoikeuden sotaviskaalina 1861–1872, Sortavalan tuomiokunnan tuomarina 1862 (ei astunut virkaan), senaatin kansliatoimituskunnan apulaisesittelijäsihteerinä 1862–1869 ja samalla Viipurin hovioikeudessa asessorina 1863–1868 ja hovioikeudenneuvoksena 1868–1869. Hän oli Suomen Yhdyspankin keskushallituksen jäsen 1869–1872 ja siviilivirkakunnan leski- ja orpokassan johtokunnan jäsen 1873 sekä esimies vuodesta 1874. Viimeksi Brunou oli Suomen senaatin oikeusosastolla senaattorina 1872–1887. Brunou sai vuonna 1877 molempien oikeuksien kunniatohtorin arvon Uppsalan yliopistossa.
Brunou oli naimisissa 1856–1871 Anna Paulina Dammertin (k. 1871)  kanssa. Heidän poikansa August Wilhelm Brunou (1863–1915) oli Viipurin hovioikeudessa hovioikeudenneuvoksena vuodesta 1906 ja oli vangittuna yhdessä muiden Viipurin hovioikeuden jäsenten kanssa Pietarin Krestyn vankilassa 1913–1914 vastustettuaan yhdenvertaisuuslakia.
Alexander Baumjohann

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 23. tammikuuta 1987 (ikä 37)
Syntymäpaikka: Waltrop, Saksan liittotasavalta
Pelipaikka: keskikenttäpelaaja
Pituus: 177 cm
Seura
Seura: 1. FC Kaiserslautern
Pelinumero: 9
Junioriseurat
1991–2000: Teutonia Waltrop
2000–2005: Schalke 04
Seurat
| Vuodet | Seura | O | (M) |
| 2005–2006 | Schalke 04 | 2 | (0) |
| 2007–2008 | Mönchengladbach II | 4 | (1) |
| 2007–2009 | Mönchengladbach | 32 | (3) |
| 2009 | Bayern München II | 3 | (0) |
| 2009 | Bayern München | 3 | (0) |
| 2010–2012 | Schalke 04 | 28 | (0) |
| 2010–2011 | Schalke 04 II | 4 | (0) |
| 2012– | 1. FC Kaiserslautern | 4 | (0) |
 Seurajoukkueuran tilastot kattavat vain kansalliset sarjat, päivitetty 24. lokakuuta 2012.
Alexander Baumjohann (s. 23. tammikuuta 1987 Waltrop, Saksan liittotasavalta) on saksalainen jalkapalloilija, pelipaikaltaan keskikenttäpelaaja. Baumjohann edustaa 2. Bundesliigassa pelaavaa 1. FC Kaiserslauternia.
Baumjohann pelasi juniorina Schalkessa ja nousi seuran edustusjoukkueeseen 2005. Hän siirtyi Borussia Mönchengladbachiin tammikuussa 2007. Kesällä 2009 Baumjohann siirtyi Bayern Müncheniin. Hän pelasi seurassa vain syyskauden, minkä jälkeen hän palasi Schalkeen.
Baumjohann on saavuttanut Schalken riveissä Saksan cupin voiton 2011, Saksan liigacupin voiton 2005 ja kaksi Bundesliigan kakkossijaa.